
ילד קטן ושמו אלון מתנה קיבל- סביבון
יופי של סביבון סגול...!
וגדול....כזה...גדול...!

הוא לקח אותו מייד וירד אל החצר
להראות לכל אחד
איך הוא מסתובב מהר.....

אבל מה הסביבון סתם נופל ומתגלגל
מה קרה? אלון שואל ,למה זה אתה נופל?
ככה כי אני פוחד....!
הסביבון לוחש אומלל
ל..לא יודע איך בכלל....
זה קשה אני חושב ו....אולי זה גם כואב

אז הגידו : מי ראה סביבון של חנוכה שבוכה
ומייבב ובכלל לא מסתובב
יש לזרוק אותו לפח
ככה כך....!

אך אלון הוא לא סתם ילד 
לב זהב לו לאלון
יש לו סבלנות המון
לסביבון הוא מתקרב דמעותיו הוא מנגב
ואומר לו אל תפחד
אל תבכה ותתעצב!
בוא ואלמד אותך
איך להסתובב

ונתחיל באצבעות זה פשוט וקל 
נסובב את האצבע נסובב סיבוב קטן קטון!
וסיבוב יותר גדול  ככה ככה.... זה הכל
ועכשיו שואל אלון:
נו סביבוני סביבון! זה כואב להסתובב
לא לא זה דווקא כיף
את האצבע לסובב!

נו אם ככה אז מייד –נסובב את כף היד 
בסיבוב קטן קטון וסיבוב יותר גדול 
ככה ככה זה הכול
ועכשיו שתי הידיים בסיבוב אחת ושתיים
שוב ושוב יותר מהר והרבה יותר מהר
נו סביבוני זה כואב ?
לא לא לא זה דווקא כיף
את היד כך לסובב

אז אם כך תתחזק נסובב את המרפק
מחייך אליו אלון
במרפק סיבוב קטון וסיבוב יותר גדול 
ככה ככה זה הכול

ואת שני המרפקים נסובב אחת ושתיים
שוב ושוב יותר מהר והרבה יותר מהר
נו סביבוני זה כואב?
לא לא לא זה דווקא כיף
מרפקים כך לסובב

אה אם אינך עייף 
נסובב את הכתף
מצטחק אליו אלון
בכתף סיבוב קטון וסיבוב יותר גדול
ככה ככה זה הכל
ועכשיו שתי הכתפיים בסיבוב אחת ושתיים 
שוב ושוב יותר והרבה יותר מהר 
נו סביבוני זה כואב?
לא לא לא זה דווקא כיף
שוב ושוב להסתובב.

אה אם ככה  אז חבר
תסובב את הסנטר
ועכשיו את המותניים הברכיים הרגליים
ות כל הגוף כולו
יופי! יופי!
מצויין

ובבוקר יום ראשון נר ראשון של חנוכה
לחצר ירד אלון ואיתו הסביבון 
התאספו כולם לראות איך הסביבון נופל
גם הסביבון פחד
מה יקרה אם יתבלבל?
אך קרה שם נס גדול 
רק סובב אותו אלון והנה הסביבון מסתובב לו
שוב ושוב, מהר ויותר מהר והרבה יותר מהר
עד שאף סביבון אחר לא ישיג אותו יותר.

מטלות כתיבה ודיון
1. מה ניתן ללמוד מסיפור הסביבון?

2. אילו תכונות יש לסביבון בסיפור?
3. אילו תכונות יש לילד אלון?
4. כיצד הצליח אלון להפעיל את הסביבון?
5. עם איזו תכונה בסיפור אתם מזדהים במיוחד? הסבירו.
6. מה המסר של הסיפור?
7. ציירו את הסביבון שבסיפור.
8. תנו שם אחר לסיפור.
9. הוסיפו סוף אחר, נוסף לסיפור.
10. ספרו אודות הסביבון שלכם.

חג שמח – מאירה ענבל

